**Svein Arild Gusrud** (født 5. mars 1944 i Oslo), død 21. april 2022, var en norsk møbeldesigner. Han var professor ved Kunsthøgskolen i Oslo hvor han har undervist i møbeldesign siden 1979, til han gikk av med pensjon i 2011. 

Han var utdannet fra Statens håndverks- og kunstindustriskole i Oslo 1968 som interiørarkitekt med møbelstipend som etterutdanning. Gusrud har vært gjesteprofessor ved flere designhøyskoler i utlandet (RCA-London, UIAH-Helsingfors, Les Aterliers-Paris, IED-Milano, Gdańsk og Ljubljana). 

Gusrud kombinerte lærergjerningen med virke som møbeldesigner, og har samarbeidet med mange kontorstolprodusenter i Norge, Gusruds tidlige Balans-modell «for busser, tog og arena var en innovasjon som vakte oppsikt, men som ennå ikke har nådd til produksjon».

Han har blitt tildelt Statens treårige kunstnerstipend, reisestipend, vikarstipend og Oslo bys kulturstipend for 2001. Som en av designerne i Balans-gruppen (Hans Chr. Mengshoel, Peter Opsvik, Gusrud og Oddvin Rykken) ble han tildelt Jacobprisen i 1986, og SAS Eksportpionerpris i 1984. I tillegg har han fått Merket for god design fem ganger - for stolene Balans Activ, Rectangle, Sevillastol, Savo Ikon og kontorserien Hexagon. I tillegg har han vunnet førstepremie i UDs konkurranse om stol til den norske paviljongen på Expo-92 i Sevilla, samt delt førstepremie i HOV/DOKKAs jubileumskonkurranse. 
Svein Gusrud er representert med møbler i alle norske kunstindustrimuseer og Cooper-Hewitt-museet i New York, Victoria and Albert Museum i London og Museum of Modern Art i Tokyo. 

Kristiina Lavias kortfilm *Vi som har sett lyset* fra 2000 omhandler Gusrud med designkollegaene Torstein Nilsen og Sigurd Strøm. I 2008 utga han fagboken *Design mellom stoler..…*

sSammen med Mats Linder ga han ut boken Norske stoler i 2017.

På fritiden spilte Svein Gusrud kontrabass i Stokstad/Jensen Trad.Band, og har medvirket på 6 plater (Mer Glajazz, Nye Gamle, Kraftjazz, Blanda Drops, Selvskrevet, At the Jazz Band Ball) med dette bandet. SJTB har fått Spellemannprisen og har vært på Norsktoppen. Han har også spilt med Quintet Of The Year (QOTY) i Sverige.

Bibliografi
-----------

* Svein Gusrud. *Design mellom stoler- : en fagbok om møbeldesign*. Gaidaros forlag, 2008. ISBN 978-82-8077-126-1
	+ Engelsk utgave: *Chairs, reflections on furniture design*. Gaidaros forlag, 2012. ISBN 978-82-8077-149-0
	+ *Norske stoler. SolumBokvennen. ISBN 9788280771711*

Referanser
----------

1. ↑   Norsk kunstnerleksikon, Norsk kunstnerleksikon ID Svein\_Gusrud, besøkt 9. oktober 2017[Hentet fra Wikidata]
2. ↑   KulturNav, KulturNav-ID 22c30a96-e34b-4f90-8664-3291d91d3efe, besøkt 9. oktober 2017[Hentet fra Wikidata]
3. ↑  Leena Mannila. *God form i Norge, Jacob-prisens vinnere 1957-1995*. Messel forlag / Norsk Form, 1996. ISBN 82-452-0011-5. (ebok)
4. ↑  norskdesign.no Søk i designpriser[*død lenke*]

Eksterne lenker
---------------

* (no) Publikasjoner av Svein Gusrud i forskningsdokumentasjonssystemet CRIStin
* (no) Publikasjoner av Svein Gusrud i BIBSYS

  

Portal: Jazz

|  |  |
| --- | --- |
| Oppslagsverk/autoritetsdata | Store norske leksikon **·** Norsk kunstnerleksikon **·** BIBSYS **·** VIAF **·** GND **·** ISNI **·** KulturNav **·** CRIStin
 |